ming030890/wiki-yue-high-quality huggingface dataset:
苟晞

苟晞（？—311年），字道將，河內山陽人。係西晉末年嘅將領，亦係晉懷帝嘅重臣。喺311年做大將軍，之後佢同石勒打仗失敗咗俾殺。
尚保羅貝蒙多

尚保羅貝蒙多（法文：Jean-Paul Belmondo，1933年4月9號—2021年9月6號），係法國男演員，1960年代到1980年代活躍，1989年曾經攞法國凱撒獎最佳男主角獎。
伍淑清

伍淑清，係香港建制派（傳統親中陣營）生意人，香港美心集團已故創辦人伍沾德長女，有「美心太子女」稱號。

爭議
伍淑清喺2019年9月10號出席聯合國人權理事會會議入面，批評香港修例風波嘅示威者。雖然美心發聲明澄清，伍淑清無參與集團管理同擔任職務，但由於伍淑清間接揸住0.17%嘅美心股權，同美心集團之間有利益關係，因而令到美心集同埋旗下嘅品牌同特許經營品牌受到泛民主派抵制，成為黑裝修，紅裝飾，藍罷買，黃幫襯嘅受害者。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
喺2021年8月，佢當選成為香港特别行政區選舉委員會商界（第二）委員。之後佢喺李家超無提政綱嘅情況下，有份提名李家超參與2022年香港行政長官選舉。
郁虹

郁虹，香港親中派人物。

政治立場
佢係香港親中派成員，曾經有份支持同贊助荃灣各界慶祝香港回歸祖國23周年活動。
吳然

吳然，香港親中派政治人，任職中國銀行集團。
2023年香港區議會選舉後被政府委任做區議員。
金玲

金玲係香港親中派政治人物。

選舉經歷
喺2021年9月，佢成為香港特别行政區選舉委員會基層社團委員。
楊哲安

楊哲安，香港自由黨黨員、中西區區議會議員，前任教育局局長政治助理（2008-2012年）。

選舉經歷
喺2015年香港區議會選舉，佢攞到1144票，未能當選。
2017年11月27號，佢參選中西區區議會嘅山頂選區補選，以1,378票當選，繼承黨友陳浩濂留低嘅議席，兩年後亦都响同一選區成功冧莊。

家庭關係
佢老婆係前藝人楊張新悅。
父親係自由黨前立法會議員、前南區區議員楊孝華。
何毅強

何毅強，香港親中派政治人物。

政治立場
佢係香港親中派成員，曾經幫手舉行活動支持北京未經諮詢或香港人同意，強行訂立嘅《港版國安法》，又以「黑暴」形容爭取民主嘅香港反送中運動。

選舉經歷
喺2021年9月，佢成為香港特别行政區選舉委員會同鄉社團委員。之後佢喺李家超無提政綱嘅情況下，有份提名李家超參與2022年香港行政長官選舉。
姑蘇區

姑蘇區（粵拼：gu1 sou1 keoi1；吳語通用拼音（蘇州話）：kousou chiu），係江蘇省蘇州市嘅一個市轄區，喺蘇州市嘅老城區。佢係中國第一個國家歷史文化名城保護區，亦係蘇州地區嘅商業同埋文化中心。而家姑蘇區係蘇州市政府所在地。

史
姑蘇區嘅前身係蘇州市滄浪區、平江區同埋金閶區。2012年10月26日，三區合併，成立咗姑蘇區。
姑蘇區嘅歷史可以追溯到春秋時代嘅吳國，吳王闔閭建造嘅姑蘇城就喺而家姑蘇區一帶。兩千多年來姑蘇區一帶一路以來都係江南地區嘅政治、經濟同文化中心，直到上海取代蘇州成為江南地區中心。

地理
姑蘇區位於蘇州市中心，北部係相城區，東部係蘇州工業園區，南部係吳中區，西部係虎丘區。

人口
2011年底，姑蘇區嘅前身——滄浪區、平江區同埋金閶區嘅戶籍人口為75.48萬。

本地語言文化
姑蘇區主要講吳語蘇州話，姑蘇區嘅蘇州話係正宗嘅老蘇州話，係吳語嘅代表。不過家下都有人認為上海話係吳語嘅代表。
姑蘇區都係吳文化嘅發源地同埋中心。

國際交往
姑蘇區同美國加利福尼亞州洛杉磯郡嘅San Marino為姊妹城市。
大字下標大字<code>呢度加揷無格式嘅字</code>字
*
細字上標字細字下標字大字
<code>呢度加揷無格式嘅字</code><code>
# Computer code
</code>==出面網頁==
姑蘇區政府官方網站：（簡體中文）
何珮君

何珮君，香港親中派人物。

政治立場
佢係香港親中派成員，曾經參與親中派香港文化藝術界聯會活動。
佢曾經參與公開聯署支持北京未經諮詢或香港人同意，強行訂立嘅《港版國安法》。
澳洲華裔小姐競選

澳洲華裔小姐競選係電視廣播（澳洲）有限公司主辦嘅每年一度澳洲地區選美賽事，每年嘅澳洲華裔小姐將會代表澳洲出席來年嘅國際中華小姐競選賽事。前身分別有悉尼華裔小姐競選同埋墨爾本華裔小姐競選；2014年起改做現時嘅名，新加布里斯班、阿德萊德同埋柏斯賽區一齊參賽，到咗2017年就冇再搞阿德萊德賽區。
響2016澳洲華裔小姐競選度，第一次係透過TVB Anywhere平台嘅Live Show Channel，去做全球直播。
響2017澳洲華裔小姐競選以及喺各賽區度，就有唔同嘅贊助商做咗冠名贊助；而2017年bee the best佰思蜜就做咗呢次總決賽嘅冠名贊助商，響2017年10月26號喺The Palms at Crown Melbourne舉行。
響2018澳洲華裔小姐競選以及喺各賽區度，就有唔同嘅贊助商做咗冠名贊助；而2018年，響2018年10月12號喺The Palms at Crown Melbourne舉行。
響2019澳洲華裔小姐競選以及喺各賽區度，就有唔同嘅贊助商做咗冠名贊助；而2019年Slaite新西特就做咗呢次總決賽嘅冠名贊助商，響2019年10月17號喺雪梨市政廳舉行。
響2021澳洲華裔小姐競選以及喺各賽區度，就有唔同嘅贊助商做咗冠名贊助；而2021年Lapink Skin Lab就做咗呢次總決賽嘅冠名贊助商，響2022年4月27號喺雪梨同樂軒舉行，嗰年嘅競選口號係「華麗開啟隨意門」。
響2022澳洲華裔小姐競選以及喺各賽區度，就有唔同嘅贊助商做咗冠名贊助；而2022年TSINGTAO就做咗呢次總決賽嘅冠名贊助商，響2023年2月9號喺雪梨The Star Event Centre舉行，嗰年嘅競選口號係「突破無限色彩」，主題以「黑夜中展示彩虹」為主。
響2023澳洲華裔小姐競選以及喺各賽區度，就有唔同嘅贊助商做咗冠名贊助；而2023年1828王老吉就做咗呢次總決賽嘅冠名贊助商，響2023年12月7號喺雪梨The Star Event Centre舉行，嗰年嘅競選口號係「想夢遊樂園」。
響2024澳洲華裔小姐競選以及喺各賽區度，就有唔同嘅贊助商做咗冠名贊助；響2025年3月29號喺雪梨希爾頓酒店舉行。
好心作怪

《好心作怪》係香港電視廣播有限公司時裝電視劇，由苗僑偉、黃宗澤、周麗淇、萬綺雯同黃智雯領銜主演，監製係張乾文，主要講一個壞人接受心臟移植手術之後性格變好嘅故仔。
劉佩瓊

劉佩瓊教授，BBS，JP（LAU Pui-king, Priscilla，1945年12月—），退休前係香港理工大學會計及金融學院副教授。鄉下廣東英德，1988年至1997年做廣東省人大代表，1998年當選港區全國人大代表，精通香港經濟，亦熟悉中國內地政經。

政治立場
佢係香港親中派一員，有份贊助慶祝中國65週年嘅官方國慶晚會。

選舉及提名經歷
喺2016年，佢有份提名林鄭月娥參與2017年香港行政長官選舉。
陳子達

陳子達，CMSM（英文：Chan Chi Tat，1970年1月1號—）係現任香港特區海關關長，2024年12月31號上任，佢獲委任為香港海關關長，以年屆57歲接替嘅何珮珊退休。
索尼影業電視

索尼影業電視（英文：Sony Pictures Television Inc.，縮寫為SPT），係一間美國嘅電視節目製作發行公司，喺2002年9月16日成立。索尼娛樂旗下索尼影業娛樂嘅一個部門，亦都係索尼集團嘅子公司。

歷史
SPT嘅歷史可以追溯到1947年，當時Pioneer Telefilms由拉尔夫·科恩（ Ralph Cohn ）創立，佢嘅老竇积克同阿叔哈里共同創立了哥倫比亞影業。 Pioneer Telefilms於1948年11月被哥倫比亞影業收購同改名為螢幕寶石電視[13]，於1974年5月6日改名為哥倫比亞影業電視，並喺1994年2月21日同姊妹工作室三星電視 (Tristar Television)（喺1986年成立，喺哥倫比亞影業電視收購了New World Television的部分片庫後，三星電視再喺1991年10月重新運作。）合併為哥倫比亞三星電視(CTT)(國際部門就喺1992年將哥倫比亞影業國際電視同三星電視嘅國際電視部門合併為哥倫比亞三星國際電視-Columbia Tristar International Television）。[1]
有一個國際部門喺1996年-2001年嘅標誌有個口號，叫做「點亮世界各地嘅螢幕」(LIGHTING UP SCREENS AROUND THE WORLD)，喺1999年-2001年嘅標誌旁邊仲加咗個括號。[8]
2002年9月16日，索尼決定停止使用哥倫比亞三星電視(Columbia Tristar Television)呢個名，並將美國嘅工作室改名叫做索尼影業電視，國際部門就改名叫做索尼影業電視國際(Sony Pictures Television International)[4][8][12]。 一啲節目繼續用哥倫比亞三星電視(Columbia Tristar Television)嘅名，即管好多節目喺2002年11月停用呢個名，而Hollywood Squares繼續用佢直到2003年頭。[3][6]
2009年4月1日，索尼影業電視國際、Embassy Row、和其他旗下嘅部門併入同一個SPT嘅品牌，因此，索尼影業電視國際目前以名義經營。[11]
2015年5月28日，三星電視第三次重新運作，作為索尼影業電視嘅精品電視節目製作廠牌。[9][10]
2017年7月25日，SPT 推出咗一個名叫作「索尼影業電視工作室」(Sony Pictures Television Studios)嘅新製作單位名稱，以進一步利用 SPT 庫中嘅電視節目製作，並喺2020年1月7日開始使用。[2][5][7]
香港分部嘅地址:太古城道14號太古城中心三期2樓[12]
劉漢銓

劉漢銓，GBS，JP（英文：Ambrose Lau Hon-chuen，1947年7月16號—），係香港建制派（專業親中陣營）元老級人馬，執業律師、國際公證人同中國司法部委托公証人，現任中國人民政治協商會議全國委員會常務委員。

簡歷
劉漢銓做過中西區區議會主席、香港律師會會長、新機場及有關工程諮詢委員會委員、強迫入學覆檢委員會主席、港事顧問、香港特別行政區籌備委員會預備工作委員會委員、香港特別行政區籌備委員會委員、香港特別行政區第一屆政府推選委員會委員、土地發展公司非官方成員、市區重建局非執行董事、世界龍岡學校（香港）有限公司董事局成員、香港按揭證券有限公司董事、經濟及就業委員會成員、香港協進聯盟主席。
1995年至2004年做立法局議員、臨時立法會議員、香港立法會功能界別議員，都係透過參加選舉委員會界別當選。佢亦係第九屆全國政協委員，第十屆、十一屆、十二屆全國政協常委。

政治立場
佢係香港親中派一員，曾經喺2024年3月參與聯署聲明，歡迎立法會全票通過國家安全條例。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會法律界委員。之後佢喺李家超無提政綱嘅情況下，有份提名李家超參與2022年香港行政長官選舉。
索尼

索尼（英文：Sony Group Corporation，日文：ソニーグループ株式会社）係一間日本公司，總部喺東京。佢哋嘅業務橫跨電子、金融以及娛樂領域，係世界上最有影響力嘅公司之一。

名
喺香港、澳門同埋臺灣嘅舊名叫做新力。但喺2009年開始將全球各地中文譯名統一改成「索尼」。
飛利浦

飛利浦（Philips，紐交所：PHG，Euronext：PHIA）係間跨國電器廠，總部嚮荷蘭阿姆斯特丹，1891年喺燕豪芬開張，嚮紐約證券交易所同泛歐交易所等上市。請工人6.8萬，每年營業額180億歐元。
維基同享有多媒體嘅嘢：Philips
劉遵義

劉遵義教授，GBS，JP（Lawrence LAU，1944年12月12號—）係香港經濟學家，亦係候選人資格審查委員會非官守成員。佢係貴州遵義人，鄉下喺廣東潮州，收尾落香港。2004年7月1號到2010年6月30號，劉遵義做香港中文大學校長。2009年1月21號到2012年6月30號，劉遵義做香港行政會議成員。

政治立場
佢係香港親中派一員。喺2014年，佢有份贊助慶祝中國65週年嘅官方國慶晚會。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
劉長樂

劉長樂（1951年11月5號—）係中國企業家，香港鳳凰衛視、亞洲電視前任大股東。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國政協委員)。
國王唱片

國王唱片（日文：キングレコード）係日本出版業者講談社旗下嘅唱片公司，1931年成立。
講談社

講談社係日本嘅一間綜合出版社，1938年正式成立，總部喺東京，出名出版物包括雜誌《週刊少年Magazine》。
1930年代講談社嘅廣告

歷史沿革
1909年（明治42年） - 初代社長野間清治於本郷区駒込坂下町（現・東京文京区千駄木）創立大日本雄辯會。
1910年（明治43年） - 雜誌『雄弁』創刊。
1911年（明治44年） - 『講談倶楽部』創刊。
1914年（大正3年） - 『少年倶楽部』創刊。
1920年（大正9年） - 『現代』『婦人倶楽部』創刊。
1924年（大正13年） - 『キング』創刊。
1925年（大正14年） - 公司名改為大日本雄辯會講談社
包陪慶

包陪慶，SBS，JP（英文：Anna Pao Pui Hing，1945年—）係香港生意人同親中派政治人，船王包玉剛大女，第十二屆全國政協委員。
區永熙

區永熙，SBS，BBS，香港親中陣營政治人（全國政協香港委員）、文化界生意人（合盈國際主席）。

政治參與同經歷
區永熙係香港親中陣營嘅支持者，1996年獲選做推委會第二界別委員，有份贊助慶祝中國65週年嘅官方國慶晚會。
喺2016年，佢成為香港特别行政區選舉委員會體育、演藝、文化及出版界（文化小組）委員。之後，佢有份提名林鄭月娥參與2017年香港行政長官選舉。
2020年5月尾，佢曾經參與一份文化演藝界聯署，支持北京未經諮詢或香港人同意而強行訂立，兼且引起泛民主派爭議嘅《香港國家安全法》，但有關聯署之後被踢爆做假，其中名單上嘅張寶華、徐熙媛、李巧靈同蔣志光之後矢口否認有份參與，而陳汝騫就响2019年去世。
喺2021年9月，佢成為香港特别行政區選舉委員會委員(港區全國政協委員)。
2022年，佢喺李家超無提政綱嘅情況下，有份提名李家超參與2022年香港行政長官選舉。
集權主義

集權主義（英文：authoritarianism），又叫做權力主義、威權主義，係一種統治形式，利用武力加上嚴厲嘅權威達到令其他人服從一個意見或者主張嘅目的，最通常用喺政府管理國家上。
粒子系統

粒子系統係用嚟整粒子效果嘅電腦圖像演算法。喺電腦圖像上，呢類演算法可以攞嚟製作煙、雲或者火焰等一嚿嚿望落有啲朦嘅嘢（好似由一大柞郁緊嘅粒子組成－粒子效果）嘅視覺效果。
粒子系統嘅虛擬碼可以噉想像：
void setup() { // 設定個背景
  size(640,360);
  ps = new ParticleSystem(); // 系統有若干粒「粒子」。
}
 
void draw() {
  background(255); // foreach 粒子，計佢跟住落嚟會點郁。
  ps.run();
}
科學方法

科學方法（粵拼：fo1 hok6 fong1 faat3）係一套靠實證嚟了解宇宙嘅技巧，亦係現代科學嘅其中一個根基：搞親科學嘅人一定會用科學方法嚟研究自己在意嘅現象嘅－由物理學同生物學等嘅自然科學至經濟學等嘅社會科學都係噉。

定義
睇埋：科學、觀察同實驗
原則上，「科學方法」呢個詞可以噉樣嚟定義：
「
粵文翻譯：（科學方法係）一套原則同程序，用嚟俾人有系統噉追求知識，涉及搵出問題、通過觀察同實驗嚟搜集數據以及陳述同驗證假說。

」
科學方法有以下幾個步驟：
喺日常生活嗰度觀察吓研究緊嘅現象，對現象嘅運作原理等提出問題，即係要諗吓呢啲現象係咪而家有嘅理論（嚴格上係指會做可否證嘅預測嘅知識體）解唔解釋得到，而如果唔得，就要諗吓有冇啲乜嘢新嘅定律有可能解釋到呢柞現象；
基於諗出嚟嘅新定律或者理論，諗一啲有得驗證嘅假說（指由理論嗰度衍生出嚟，有得直接觀察但係未經證實嘅講法）出嚟；
做實驗或者系統化嘅觀察嚟睇吓嗰柞假說係咪啱（驗證個假說）；
分析手上嘅數據；
做總結－
如果數據撐條新定律嘅話，噉就將呢個新發現夾入去現有嘅理論入面，形成一個解釋能力更勁嘅新理論；
如果數據唔撐條新定律嘅話，就重新諗過；
重複。

理論
内文：科學理論
喺科學方法當中，科學理論係一個重要嘅概念：喺嚴格嘅科學上嚟講，「理論」係指一啲解釋現象嘅模型，而且呢啲模型實要有可否證度先可以算係科學理論；「有可否證度」意思係指會個理論會做一啲可以用實證嚟驗證（睇吓佢係真定假）嘅預測。不可否證嘅理論唔可以算係科學理論，而係假科學，例子有風水等嘅嘢，例－
阿松：大師，今年阿明嘅運程點呀？
大師：阿明佢今年恐怕有生命危險。
一年後...
阿松：大師，阿明佢全年都好安全喎。
大師：冇呀，我話佢今年恐怕有生命危險之嘛。（無論結果阿明有冇生命危險，大師都有籍口兜到－無論結果係點，佢講嘅嘢都唔會受到否證。）
基於驗證嘅結果，理論可能會畀人發現佢哋需要改善甚至畀人發現佢哋係錯嘅。呢個循環，由預測、檢試、到改善，可能會重複好多次，甚至會無限期噉重複，直到個理論勁到能夠完美噉預測大自然嘅現象為止。
吳亦凡

吳亦凡（粵拼：ng4 jik6 faan4；簡化字：吴亦凡；英文：Kris Wu；韓文：크리스；1990年11月6號—），出世嗰時叫李嘉恆（lei5 gaa1 hang4；李嘉恒），係一位加拿大華裔嘅歌手兼作曲家同導演，曾經喺2007年10月14號～2014年5月15號做過南韓樂隊EXO，EXO-M分支嘅一位成員。

生平
吳亦凡1990年11月6號喺廣東省廣州市出世，嗰時佢唔叫「吳亦凡」，而係叫「李嘉恆」。而佢出世嗰陣有加拿大嘅身份響度。喺佢10歲嗰陣（2000年底～2001年初）就跟住佢阿媽一齊去咗加拿大度住。雖然喺15歲時返到中國喺廣州市第七中學嗰度讀咗書，但係讀咗無耐就做咗籃球隊嘅隊長贏咗第一屆少年NBA中國賽（華南分區）嘅冠軍。之後就返咗去溫哥華嘅俖基學院同埋雲斯頓輯超學校嗰度讀書，無意唔變嘅係，同喺廣州讀書嗰時一樣，佢喺嗰兩間溫哥華嘅學校讀緊書嗰陣，重係做咗籃球隊長。

加入EXO
2014年2月，吳亦凡喺南韓嘅一次演出。
内文：EXO
喺2007年10月14號，吳亦凡喺英屬哥倫比亞州嘅溫哥華舉辦嘅SM Global Audition加拿大賽區嘅選拔賽入面通過做，之後就同SM娛樂（環球）公司簽咗約，之後正式開始佢唱歌嘅生涯。而佢喺2011年嘅女子創造巡迴賽先至以一個錄像形式出現。嗰時佢係加入咗EXO嘅第11位成員。

離開EXO
喺2014年5月15號，SM娛樂組織收到佢發嚟嘅律師信，就話要退出EXO。可能係佢同EXO兩邊簽嘅合同係冇用嘅而同樣嘅問題重出喺Super Junior樂隊嘅韓庚呢位。之後呢位選手一直就冇喺EXO入面再出現過啦。

退出EXO之後
喺佢退出咗EXO之後，就加入咗由浙江衛視辦嘅2014～2015年跨年新年晚會嘅舞台度做表演。就喺2014年12月31號晚黑，佢喺廣州嘅天河體育中心度唱咗佢出嘅個人單曲——分別係2014年7月出嘅《時間煮雨》同埋2014年11月出嘅《有一個地方》呢兩首。喺2015年1月16號，佢重去咗湖南衛視嗰度宣傳佢自己影嘅電影——《有一個地方只有我們知道》嘅男主角——彭澤陽，不過嗰年2月14號佢正式無緣喺北京入面辦嘅央視羊年春晚第五次聯排。
2015年2月，吳亦凡同徐靜蕾一齊出現喺中國嘅時尚芭莎雜誌入面，成為中國內地封面男星第一人
2015年5月4號，郭敬明喺佢嘅微博度宣佈咗，吳亦凡將會同范冰冰、TFBOYS嘅王源成員一齊合拍電影L.O.R.D.，但每位喺2015年6月宣佈咗冇呢件事，話打算喺2016年夏天發佈呢部電影。
2015年7月，吳亦凡喺Vogue中國雜誌正式出現，成為第一位男仔喺Vogue中國雜誌出現嘅人物。。
2015年12月15號，洛比桑喺自己嘅Twitter宣佈，吳亦凡會加入Valerian and the City of a Thousand Planets節目拍攝工作；2016年初重喺BURBERRY贊助嘅男子大賽出場，當年重俾NBA宣佈，喺2016年NBA全明星賽以加拿大隊嘅成員出戰。
2019年，吳亦凡推出新作《貳三》，仲邀請咗「最強星二代」木村光希合演長達15分鐘嘅新歌微電影。
2020年，迷你唱碟《TESTING》正式上線。

性侵案
内文：吳亦凡強姦案
2021年5月28號，吳亦凡畀人爆出響電影院同網紅「小怡同學」搞約會兼俾人拍成短片，放上網後引起大量討論。而網紅「劉美麗同學」喺同年6月2號發文話自己係為咗「令到網友能夠認清吳亦凡嘅渣男行為」搞出都美竹嘅微信記錄，喺同年7月中旬殺出性侵嘅醜聞，同年7月14號俾阿媽報警話阿仔俾人勒索；22號，北京市朝陽區公安官方微博發佈咗目前查到嘅料，間中殺出「案中案」所為。7月31號，北京市朝陽區公安以「強姦罪」嘅罪名拉咗吳亦凡。而媒體《網易》、網紅大V更加爆料，話佢涉及毒品罪行。
同年8月16號，吳亦凡俾北京市朝陽區人民檢察院批准以「強姦罪」拉咗。之後，同佢合作過嘅國際品牌廠商都宣佈唔再同佢合作兼切斷關係，連佢嘅相關劇集同電影都刪晒兼唔受佢玩。
2022年11月25號一審被判監13年兼驅逐出境。
吳亮星

吳亮星，SBS，JP（1949年7月11號—），係香港特別行政區全國人民代表大會代表（第十屆至今），做過香港立法會（第一、二屆循選舉委員會功能界別，第五屆循金融界功能界別）議員、香港臨時立法會議員、香港特別行政區第一屆政府推選委員會成員，第十三屆港區全國人大代表，亦係中國銀行(香港)信託有限公司董事長同埋集友銀行副董事長。廣東鶴山人。2001年獲委任做太平紳士，2004年7月獲頒銀紫荊星章。

政治立場
佢係香港親中派一員。喺2014年，佢有份贊助慶祝中國65週年嘅官方國慶晚會。

選舉及提名經歷
喺2016年，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國人大代表)。

爭議言論
2015年10月，吳亮星就鉛水事件發言，問食水含鉛量適中係咪有助延年益壽，隨即被食物及衞生局局長高永文反駁無科學根據。
2016年1月5號，吳亮星就銅鑼灣書店嘅李波等五名股東失蹤發言，話佢哋喺香港坐「洗頭艇」偷渡返大陸「宿娼嫖妓」而被公安拉咗，第二日先話未證實係咪屬實，向李波夫婦道歉。
吳傑莊

吳傑莊，MH（Johnny Ng，1974年—），廣東中山人，依家係香港立法會議員。

政治參與同經歷
喺2016年，佢成為香港特别行政區選舉委員會體育、演藝、文化及出版界（演藝小組）委員。
喺2021年9月，佢成為香港特别行政區選舉委員會委員(港區全國政協委員)。
喺2023年香港區議會選舉，佢支持宋冰冰。
佢曾經參與公開聯署支持北京未經諮詢或香港人同意，強行訂立嘅《港版國安法》。

馬主生涯
吳傑莊曾經响香港賽馬會做馬主，擁有名下馬「翼羽龍駒」。
專政

大部分獨裁政權都係透過軍事手段或者政黨成立。差唔多有一半嘅獨裁政權係由軍事政變開始，不過亦有因外國干預、民選官員終止競爭性選舉、叛亂接管、市民群眾起義，或者係專制精英利用法律手段喺政府內奪權而產生。
喺1946年至2010年間，42%嘅獨裁政權係由推翻另一個獨裁政權開始，而26%則係喺爭取到獨立脫離外國政府之後成立。仲有唔少獨裁政權係喺軍閥割據時期之後發展出嚟嘅。

獨裁類型
獨裁政權嘅分類始於 1999 年，由政治科學家 Barbara Geddes 提出，重點在於權力所在。根據呢個體系，獨裁政權可分為三種：軍事獨裁係由軍官掌控；一黨獨裁係由政治黨嘅領導層統治；而個人崇拜獨裁則係由單一個人把持權力。喺某啲情況下，若果君主擁有重大政治權力，佢哋亦會被視作獨裁；此外，混合獨裁就係結合咗上述分類特徵嘅政權。

軍事獨裁
内文：Military dictatorship
Soldiers occupy 首爾，韓國，作為五月十六日政變一部分，將將軍朴正熙推上權力位置
軍事獨裁係指由軍官掌權嘅政權，佢哋決定邊個領導國家，同時對政策施加影響。
佢哋喺非洲、亞洲同拉丁美洲嘅發展中國家最為常見，通常都好唔穩定，軍事獨裁嘅平均持續時間淨係五年，但之後往往會有更多軍事政變同軍事獨裁出現。雖然二十世紀時十分普遍，但喺七、八十年代，軍事獨裁嘅影響力已經逐漸下降。  
通常，軍事獨裁係由一次軍事政變所建立，高層軍官利用軍隊推翻政府；喺民主國家，軍事政變威脅多出現喺民主建立後但大規模軍事改革之前；而喺寡頭政治中，軍事政變嘅威脅則取決於軍事實力同政府對軍方嘅讓步。其他促成軍事政變嘅因素包括豐富嘅自然資源、國際上軍事運用嘅局限，以及喺國內利用軍隊作為壓迫力量。  
軍事政變唔一定會產生軍事獨裁，因為權力可能會轉交畀某個個人，或者軍方容許民主選舉進行。  
由於軍事獨裁者嘅背景相似，呢類政權往往有共通特徵：佢哋自認為因為冇黨派牽絆而能公正管理國家，並自詡為「國家守護者」；軍事訓練中暴力手段嘅主導地位，令佢哋接受暴力作為政治工具，同時具備大規模動員暴力嘅能力；此外，軍事獨裁者往往唔夠信任人或缺乏外交手腕，低估議價同妥協喺政治上嘅作用。

一黨獨裁
内文：One-party state
莫斯科克里姆林宮會議宮內嘅集會，蘇聯
一黨獨裁係指由單一政治黨主導政治嘅政府。單一黨制獨裁，即係只合法化執政黨（有時連帶少數盟黨），而所有反對黨都會被禁止；主導黨獨裁或者選舉威權獨裁則係指反對黨名義上合法，但實際上無法對政府產生實質影響嘅一黨獨裁。冷戰期間，一黨獨裁非常普遍，而蘇聯解體後，主導黨獨裁更成為主流。  
執政黨喺一黨獨裁中同單純為獨裁者服務而成立嘅政黨唔同，因為執政黨已經滲透到社會嘅各個層面。  
一黨獨裁比其他威權統治形式更加穩定，因為佢哋較少受到叛亂威脅，同時能實現較高嘅經濟增長；執政黨令獨裁政權可以更廣泛影響民眾，亦促進黨內精英間嘅政治共識。喺 1950 至 2016 年期間，全球威權政權中有 57% 屬於一黨獨裁，而喺 20 世紀下半葉，一黨獨裁擴展速度比其他獨裁形式更快。  
由於領導結構嘅特性，一黨獨裁面對內部衝突、叛亂或恐怖活動嘅可能性遠低於其他獨裁形式；此外，執政黨嘅存在亦賦予領導層同精英更高嘅合法性，並促成獨裁者統治結束時權力嘅和平交接。  
冷戰期間，隨住共產主義政府喺多個亞洲同東歐國家建立，一黨獨裁變得極為顯著。 喺非洲，六、七十年代去殖民化期間亦出現咗一黨統治，有啲甚至發展成威權政權。  
執政黨可以根據任何意識形態統治，或者根本冇固定嘅指導思想；有時會將馬克思主義一黨制同其他一黨制區分，但運作方式大致相同。  
當一黨獨裁係透過合法途徑逐漸發展時，黨組織同國家機構以及公務員制度之間可能會產生衝突，因為黨同時平行統治，不斷提拔黨員擔任要職；而以暴力奪權嘅政黨則通常能喺短時間內推行更大嘅變革。

個人崇拜獨裁
想知多啲：Autocracy同Cult of personality睇埋：Personalismo同Dynasty § Hereditary dictatorship
北韓市民喺2012年向前獨裁者Kim Il Sung同Kim Jong Il嘅雕像鞠躬
個人崇拜獨裁係指所有權力都集中喺單一個人手上嘅政權。 同其他獨裁形式唔同，呢類獨裁者可以更容易攞到重要嘅政治職位同政府嘅金庫，並且更隨意地行使權力。個人獨裁者可能係軍方成員或者政治黨領袖，但無論軍方或黨派，都唔會喺獨裁者之外獨立行使權力。喺個人崇拜獨裁中，精英通常由獨裁者嘅親信或家族成員組成，係由獨裁者親自挑選嚟擔任要職。
呢類政權通常由鬆散組織嘅奪權行動所產生，令領袖有機會鞏固權力，或者係由民主選出但機構薄弱嘅國家嘅領袖所建立，從而有機會修改憲法；由於制度未夠健全，個人崇拜獨裁喺撒哈拉以南非洲更為常見。 自冷戰結束以來，個人崇拜獨裁明顯增多。  
個人獨裁者通常偏好忠誠而唔係能力，並普遍唔信任知識分子；喺呢啲政權中，精英往往冇專業政治背景，亦未必具備所任職位嘅資格。獨裁者會透過分割政府權力嚟管理呢啲任命，令佢哋無法勾結合作；結果，呢類政權冇有內部制衡機制，因此對民眾進行鎮壓、推動激進外交政策轉變或發動戰爭時，就會毫無顧忌。  
由於缺乏問責機制同精英規模較小，個人崇拜獨裁比其他獨裁形式更易產生腐敗， 而且其鎮壓力度亦較強。  
個人崇拜獨裁通常會喺獨裁者身故後垮台，結局往往以暴力收場，民主化可能性亦遠低於其他獨裁形式。
File:Stans08-036 (3134870208).jpg旋轉嘅Saparmurat Niyazov雕像，喺土庫曼斯坦
個人崇拜獨裁完美符合威權統治嘅經典刻板印象。 喺呢類政權內，會出現所謂「獨裁者困境」嘅問題。 呢個概念指獨裁者為保住權力而嚴重依賴對民眾嘅鎮壓，迫使各界人士隱瞞自己嘅真實偏好，從而令獨裁者無法真正了解民意或評估社會支持嘅實際程度。 因威權政治，呢類政權可能會引發一系列重大問題，例如偏好虛偽、內部政治鬥爭、數據匱乏，以及對新聞自由嘅限制，呢啲都係個人主義威權政權嘅潛在危險。 雖然就民調同選舉而言，獨裁者可利用權力凌駕於私人偏好之上，但好多個人政權會設置公開投票以保護其統治，並對唔符合領袖價值觀嘅人士實施嚴格嘅安全措施同審查制度。  
獨裁者同內部圈子之間權力關係嘅轉變，對整個政權嘅行為產生深遠影響。個人崇拜政權喺持續時間、垮台方式、腐敗程度同易引發衝突方面，均同其他政權有所分別。平均而言，佢哋存續時間係軍事獨裁嘅兩倍，但未及一黨獨裁。 此外，個人崇拜獨裁成長模式亦有所不同，往往缺乏足夠機構或合資格領導層嚟支撐經濟發展。

絕對君主制
内文：Absolute monarchy
沙烏地阿拉伯國王薩爾曼
絕對君主制係指一種君主制，喺呢種制度下君主喺冇法律限制嘅情況下統治，呢點令佢同立憲君主制同禮儀性君主制明顯區別。  
喺絕對君主制中，權力僅限於皇室，而歷史因素則確立咗其合法性。君主制可以係世襲性嘅，即皇室充當類似於一黨制中政黨嘅統治機構；亦可以係非世襲性嘅，即君主獨立於皇室之外，以個人崇拜方式統治。  
君主制通常有嚴格嘅繼承規則，令君主去世時能和平交接權力，但若皇室多位成員同時主張繼承權，就可能引發繼承爭端。  
喺現代，絕對君主制喺中東最為普遍。
5月24號

5月24號係公曆年嘅第144日（閏年第145日），離年尾重有221日。
<< - 5月 - >>



大件事
1626年：荷蘭人由印第安人度「買」而家嘅紐約曼克頓。
1689年：英國國會通過《寬容令（英文：Toleration Act 1689）》保護新教徒（天主教徒唔包）。
1787年：大陸會議喺美國費城召開。
1911年：紐約公共圖書館對外開放。
1952年：中國大陸開始掃盲運動。
1953年：立體電影出現。
1954年：晶體管電子計算機誕生。
1958年：1958年亞洲運動會喺日本首都東京開幕，會期至6月1號。
1974年：香港寶生銀行旺角分行發生脅持人質事件。經過十八個鐘頭嘅對峙，匪徒被制服。匪徒其後被判入獄十五年。
1979年：一艘英國貨輪載住近千個越南船民抵達蒲台島附近等候港府指示，船隻喺香港水域以外等咗五日，英國政府承諾收容船上難民，但係就聲言「下不為例」。
1987年：中華人民共和國喺第五屆世界羽毛球錦標賽包攬全部冠軍。
1998年：香港特別行政區成立以嚟第一屆立法會舉行選舉。地區選舉投票率有53.29%，功能界別選舉嘅投票率就有63.50%。
2002年：俄羅斯總統普京同美國總統喬治·獲加·布殊喺莫斯科簽《俄美關於削減進攻性戰略力量條約》同《俄美新戰略關係聯合宣言》。
2009年：第5屆蒙古國總統選舉，由查希亞當選。
2015年：第13屆波蘭總統選舉，由安濟·杜達當選。
2015年：第9屆西班牙地方選舉同第10屆西班牙市政選舉。
2017年：中華民國最高法院（中文：最高法院 (中華民國)）發佈司法院釋字第748號解釋，裁定《中華民國民法（中文：民法 (中華民國)）》當中唔畀同性結婚嘅條文違反憲法第22條，並要求有關機關喺兩年內制定相關替代法律。
2019年：臺灣施行《司法院釋字第七四八號解釋施行法》，中華民國成為亞洲頭一個承認同性婚姻嘅地區。
2019年：英國執政保守黨黨魁文翠珊喺唐寧街十號門口哽咽宣佈辭任黨魁，6月7號生效。保守黨重選黨魁之後，當選人亦會成為新首相。
吳秋北

吳秋北，SBS（英文：Stanley Ng Chau-pei，1970年2月8號—）係親中派香港工會聯合會（工聯會）會長，港區全國人大代表，香港立法會議員，做過中央政策組非全職顧問。福建晉江人。2022年7月起擔任行政會議非官守議員。

簡歷
吳秋北喺2011年「捍衛勞動尊嚴」五一大遊行
2009年，吳秋北喺中國社會科學院文學研究所攻讀文學批評博士學位。成為第二個國家級未受正規大學教育下,直接跳級報讀博士學位第二位領導人,可見其政治成就唔洗讀書就可以扶搖直上。

選舉經歷
2010年，吳秋北參選角逐勞工顧問委員會（勞顧會）勞工代表，獲342票當選。
喺2016年，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國人大代表)。
2022年，佢喺李家超無提政綱嘅情況下，有份提名李家超參與2022年香港行政長官選舉。

爭議事件
吳秋北因為自己無料,打住有黨撐腰,不時會主動攻擊同自己政見唔同嘅人，有時仲會使用假新聞同非人化詞語，就連比較溫和嘅親中派都唔放過，不時引起爭議。
佢亦有份支持北京未經諮詢或香港人同意，強行訂立嘅《港版國安法》。

多次發表假新聞同虛假資訊
2023年，立法會討論將中史科列入必修，吳秋北喺發言嘅時候，錯誤咁話西方歷史文明「處處傳疑」，指古希臘羅馬係子虛烏有嘅神話偽史。
2019年9月24號，香港反送中運動期間，吳秋北喺Facebook轉載一張來自點新聞嘅圖片，除咗暗示反送中運動抗爭者強行要求年輕少女提供免費性服務外，亦暗示部分抗爭者同採訪記者患有愛滋，但就無提出任何實質有證據，言論引起社會嘩然。愛滋健康關注社會影嘅時候強調，感染愛滋病並唔影響健康或者工作能力，呼籲網民罷睇及停止分享相關所有報道。

香港逃犯條例爭議期間錯誤攻擊翠華餐廳
2019年，香港陷入逃犯條例爭議，喺8月29號，吳秋北同埋同屬親中派嘅馮煒光喺Facebook批評翠華餐廳最新調味包嘅包裝，當中包括印有穿著制服嘅動物嘅胡椒同白糖包裝，係諷刺警察，又話要罷食翠華餐廳。之後翠華回應，設計喺2015年嘅時候已經有，2015年同2018年介紹翠華嘅網誌都有講，而且原意係呼籲客人響應環保，不點名批評吳秋北同馮煒光係刻意抹黑，別有用心破壞集團聲譽，保留法律追究權利。

用非人化詞語形容反送中人士，批評李嘉誠為「曱甴王」
反送中運動期間，親中陣營同埋香港警察不時使用一啲非人化詞語，例如係「曱甴」等形容反對逃犯條例嘅人。香港首富李嘉誠曾刊登廣告，指「黃台之瓜、何堪再摘」，又話希望政府對未來嘅主人翁網開一面，但就換嚟吳秋北喺2019年9月15號喺Facebook嘅攻擊，話佢係「曱甴王」，引起一啲網民批評。
吳良好

吳良好，GBM，GBS，SBS，JP（1951年—），人稱「西裝大王」，香港企業家，中國人民政治協商會議全國委員會香港地區委員、全國政協常委、香港福建社團聯會榮譽主席，天成國際（前身「金威集團」，港交所：00109）榮譽主席（由2015年6月29號，職務屬榮譽性質，冇執行職能）。之前亦做過天成國際嘅非執行董事、執行董事同主席。

政治立場
吳良好作為親中陣營人士，除咗係全國政協常委之外，平日亦不時發表一啲親中言論。例如，喺2021年3月，北京全國政協未經香港人、泛民主派同意或者事先諮詢，審議（之後通過）311決定大幅度削減立法會直選議席數目同比例，同時設立政治審查制度嘅時候，佢就曾經發言，聲稱《香港國家安全法》通過當日，有唔少人走上街頭高舉五星紅旗、流淚慶祝，又話年初二喺車公廟求嘅籤，都比唔上國安法呢支上上籤，仲話愛國就一定要愛中國共產黨。不過，《明報》當日嘅報道，就翻查《國安法》通過之後第二日，唔少香港泛民主派支持者喺警方反對遊行下仍然上街示威，以「反對國安惡法，堅持五大訴求」為主題。
佢又有份贊助慶祝中國65週年嘅官方國慶晚會。

選舉經歷
2016年，佢有份提名林鄭月娥參與2017年香港行政長官選舉。
2022年，佢喺李家超無提政綱嘅情況下，有份提名李家超參與2022年香港行政長官選舉。
吳連城

吳連城，香港親中派文化界人士。
佢曾經參與公開聯署支持北京未經諮詢或香港人同意，強行訂立嘅《港版國安法》。
周永健

周永健博士，SBS，JP，香港建制派（專業界親中派）政治人（第10至13屆全國政協香港委員）、執業律師。

選舉經歷
2000年9月，佢曾經參選第2屆香港立法會選舉嘅法律界功能界別，只係攞到982票，輸畀泛民主派嘅吳靄儀。喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。

屋企
佢老婆係周胡慕芳（「喜蓮」系馬主胡寶星嘅妹妹），有一個仔（周霩善）。
安倍晉太郎

安倍晉太郎（安倍晋太郎／あべ しんたろう，1924年4月29號—1991年5月15號），日本政治人，前農林大臣、內閣官房長官、通產大臣、外務大臣、自民黨國會對策委員長、自民黨政務調査會長、自民黨總務會長、自民黨幹事長。二仔係日本首相安倍晉三。

早年
1924年4月29號，安倍晉太郎響日本東京市四谷區（即依家東京都新宿區）出世，籍貫山口縣大津郡油谷町（即依家長門市）。安倍家族響當地都算係名門望族，係個經營釀造業（主要係釀酒同豉油）嘅地主。
老豆安倍寬係戰前日本國會議員，唔支持東條英機，係出嗮名嘅反戰議員。阿媽靜子係陸軍大將大島義昌個孫。大伯父安倍慎太郎係個生意人，有少少錢，又做過山口縣議會議員。
不過，安倍寬同靜子響晉太郎出世85日之後就離婚，晉太郎跟住老豆返山口縣住，響嗰度渡過佢嘅童年。
佢先後入讀舊制山口中學校（即依家山口縣立山口高等學校）、第六高等學校（岡山市），1944年入讀東京帝國大學法學部（即依家東京大學法學部）。響二戰末期，佢曾經成為海軍滋賀航空預備學生、加入過神風特攻隊。
大學畢業之後，響每日新聞社做嘢。1946年，老豆安倍寬死於心肌梗塞，第二年大伯母亦都過身。1951年5月，安倍晉太郎同岸信介個女岸洋子結婚。

政治生涯
1987年，安倍（右）同時任美國總統列根
1956年，外父岸信介出任石橋內閣嘅外務大臣，安倍因而唔撈新聞社、改為出任外務大臣秘書官。1957年，岸信介成為首相，安倍就擔任內閣総理大臣秘書官。響1958年嘅第28屆日本眾議院議員總選舉，佢出選山口縣第一區，成功當選。雖然響1963年落選，但四年後再度當選，而且一直連任到佢死為止。
安倍響黨內原先屬於十日會（又叫岸派，以岸信介為首），響岸信介退出政壇後，十日會變成清和政策研究會，安倍亦因此加入清和研。出於背景，安倍響角福戰爭入面全力支持清和研阿頭福田赳夫。
響出任過自民黨農林、外交、國防各部會副部會長同埋農林政務次官之後，響1974年出任三木武夫內閣嘅農林大臣，係佢第一次入閣。跟住佢做自民黨國會對策委員長，1977年出任福田改造內閣嘅內閣官房長官，任內協助達成中日和平友好條約。1978年福田想要出選自民黨總裁，安倍為咗幫福田就提出希望解散眾議院，之不過響金丸信反對下就未成事。
1982年，鈴木善幸唔撈首相，因而舉行黨總裁大選，福田為咗對抗親田中嘅中曾根康弘，所以支持安倍出選。但由於黨內唔係太多人支持佢，佢最後都係輸咗。同年中曾根內閣成立，搵嚟安倍出任外務大臣。佢響外交上面都有啲成績：靠住外父岸信介響美國嘅人脈，佢聯同中曾根修復之前轉差嘅日美關係；之後又改善咗日蘇同日中關係。1986年7月，佢接替福田赳夫，出任清和研會長；同年又出任自民黨總務會長。
響當時，佢同竹下登、宮澤喜一合稱做「安竹宮」，係嗰陣日本政壇嘅三大領袖。1987年，中曾根宣佈唔做首相，諗住響呢三大領袖入面揀一個人接班。最終中曾根揀咗竹下，而唔係當時最多人支持嘅安倍：有講法係佢同竹下傾掂數，等竹下做完再畀安倍上位；亦有指係佢自己讓位畀竹下。同年11月，竹下內閣成立，而佢就出任自民黨幹事長，任內大力支持引入消費税。
1988年，佢嘅秘書捲入里庫路特醜聞，佢因而受到牽連。

病發同過身
1989年，因為身體出問題而去到順天堂大學醫學部附屬順天堂醫院留院，之後證實係胰臟癌，5月做手術切咗胰臟、十二指腸同埋一部分嘅胃。7月出院。
1990年，安倍先後出訪蘇聯同埋美國，遊說雙方停止冷戰。同年眾議院選舉，佢派出大量清和研成員參加。同年8月病情惡化，跟住兩次入院。當二仔兼秘書安倍晉三同佢講「係癌症」嗰陣，佢嘅反應係「啊，果然係咁」。佢最後因為身體問題而取消響9月20號訪問蘇聯。
1991年4月，時任蘇聯總統戈巴卓夫訪問日本，佢出席歡迎午宴，呢次係佢最後一次公開現身。5月15號，佢響順天堂大學醫學部附屬順天堂醫院過身，終年67歲。
由於安倍當時係派系阿頭，外父又做過首相，佢又唔係冇料，臨死前佢本身係繼任首相嘅有力人選，點知就響呢個時候病死，因而畀人叫做「苦命嘅首相候補」，而佢二仔安倍晉三都覺得好遺憾。

屋企
安倍全家福，由左起係岸洋子、安倍晉三、本人、安倍寬信
阿爺安倍彪助，舊姓椋木，後嚟娶咗阿嫲安倍タメ（タメ直譯係「為」），加上安倍タメ個大佬安倍慎太郎早死、冇仔女，所以彪助就成為安倍家嘅婿養子。佢哋得一個仔，就係安倍寬，安倍晉太郎個老豆。
至於安倍晉太郎個阿媽本堂靜子，佢係陸軍軍醫監本堂恒次郎大女、陸軍大將大島義昌孫女。後嚟佢改嫁，生咗另一個仔西村正雄（即安倍同母異父嘅細佬）。
老婆：岸洋子（岸信介大女）
大仔：安倍寬信（新抱：幸子，牛尾治朗大女）
孫：安倍寬人
二仔：安倍晉三（新抱：昭惠，森永製菓前社長松崎昭雄大女）
三仔：岸信夫（後嚟做咗岸信和個契仔，入繼岸家，新抱：智香子）
孫：岸信千世
柏安妮

柏安妮（英文：Pak On Nei，本名Ann Bridgewater，1966年7月7號—）係香港女演員同歌手，1985年到1993年活躍，本身係英國、中國同馬來西亞混血。佢其中一個女許恩怡亦做咗藝人。
唐偉章

唐偉章，BBS，JP（1953年—）係國際熱傳導學專家，香港理工大學前校長。

選舉經歷
喺2021年9月，佢成為香港特别行政區選舉委員會委員（港區全國政協委員）。2022年，佢喺李家超無提政綱嘅情況下，有份提名李家超參與2022年香港行政長官選舉。
唐英年

唐英年係喺2008年8月30號出席金紫荊廣場舉行嘅升旗典禮嘉賓儀式。
唐英年博士，GBM，GBS，JP（Henry Tang Ying Yen，1952年9月6號—，龍年出世），花名唐唐，係全國政協香港委員，做過香港政府工商及科技局局長、財政司司長同政務司司長，佢出名鍾意飲紅酒，係個有錢人，阿爸唐翔千、堂伯公唐星海開紡織廠。依家係港區全國政協人大委員。

身世
1952年9月6號香港嘅養和醫院出世，鄉下江蘇無錫
香港培正中學讀中一至中三
1976年嚮美國密芝根大學畢業，得文學士學位，返香港幫阿爸唐翔千手，搞半島針織廠
1991年做香港立法局委任議員, 太平紳士（JP）
1993年獲世界經濟論壇選為明日全球領袖
1995年做香港工業總會主席、同年參選新九組進出口界功能界別，以24997票當選，成為立法局議員
1997年做香港行政會議成員，同年獲選香港賽馬會董事
2000年獲金紫荊星章（GBS）
2002年7月做工商及科技局局長，兼退出香港自由黨、卸任香港賽馬會董事
2003年8月5號，接替梁錦松做財政司司長
2005年5月25號，因曾蔭權辭任政務司司長參選行政長官，按《基本法》規定出任署理行政長官，至6月21號得中央政府任命做行政長官嘅曾蔭權嚮6月24號正式宣誓就職為止，之後再做財政司司長。
2007年7月1號，做政務司司長；到2011年9月28號辭職，由孫明揚署任至中華人民共和國國務院確認香港特別行政區行政長官提請嘅繼任人選。
2009年獲香港特區政府頒授大紫荆勳章（GBM）
2011年宣佈參選第4屆香港行政長官選舉。喺參選之前，俾人發現有婚外情，佢自爆係「感情缺失」，話老婆已經原諒咗佢；佢老友話咁只係「課外活動」。2012年2月，有報紙話佢喺九龍塘約道嘅大宅涉嫌僭建，2月16號屋宇署人員入過去查，確認真係有僭建，而唐英年自己都認，但就堅持參選行政長官。喺選舉論壇期間，佢對對手梁振英嘅一句「你呃人」甚至引起公眾嘩然，但佢最終喺特首選舉輸畀梁振英。
2013年，獲委任做港區全國政協委員。
2023年，卸任香港友好協進會會長。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會政協委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國政協委員)。2022年，佢喺李家超無提政綱嘅情況下，有份提名李家超參與2022年香港行政長官選舉。
香港早晨

《香港早晨》（粵拼：hoeng1 gong2 zou2 san4）係香港無綫電視新聞及資訊部製作嘅新聞資訊同早晨電視節目，星期一至六朝早喺旗下頻道翡翠台同埋無綫新聞台播，都係無綫新聞台同翡翠台一齊播嘅。

主題音樂Golden Challenge
香港早晨算係無綫電視其中一個最長壽嘅節目，所以香港早晨嘅主題音樂（Golden Challenge）喺唔同香港人之間亦算係深入民心。喺2018年9月，高登音樂台就推出改編之香港早晨主題音樂嘅《香港早抖》，歌詞講述香港打工仔喺經歷超強颱風山竹襲港之後，之後點樣照常返工同埋相應嘅交通大混亂現象，以及批評行政長官林鄭月娥對情況冷漠嘅表現，首歌至今已經超過百萬點擊。
姚祖輝

姚祖輝，香港商界親中陣營政治人，第十三屆港區全國人大代表。

政治立場
佢係香港親中派一員。喺2014年，佢有份贊助慶祝中國65週年嘅官方國慶晚會。

選舉及提名經歷
喺2016年，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會委員(港區全國人大代表)。
姜在忠

姜在忠（1960年—）係個山東昌邑阿伯，長年撈新聞，一直靠中國共產黨揾食。渠而今係中國人民政治協商會議全國委員會香港地區委員，以前做過新華社內蒙古分社社長傍香港大公文匯傳媒集團董事長等。2022年退休。

政治同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

褒
姜在忠攞過中國新聞獎，又入編《名記者的成功之路》。

貶
薄熙來做官時，姜在忠同渠關係好好；姜在忠對薄熙來喺重慶推廣嘅唱紅運動讚頌有加，渠掌管嘅《大公報》甚至安排過歌舞團來香港舉行爾尐大型表演；薄熙來亦公開表揚過姜在忠；後來薄熙來及其親信接連失勢，姜在忠逐漸變得親近習近平勢力。《成報》話姜在忠係亂港四人幫成員，狠批渠搞到香港腥風血雨，而《大公報》傍《文匯報》就狂鬧對方阿頭谷卓恒係美貸網案嘅主腦，乃詐騙案通緝犯；由於爾兩個人都有雄厚嘅中共背景，相關報導亦各自得到某啲大陸黨媒和應，外界推斷雙方分別代表習近平派系同江澤民派系，爭奪亙香港黨媒嘅控制權等利益。
歌

歌（粵拼：go1；英文：song）嚴格上嚟講係指用人聲唱出嚟嘅音樂，通常會有歌詞。歌可以係一個人唱，即係獨唱，但都有二重唱、三重唱或者多幾多個人唱都可以。總之多過一個唱就係合唱。
歌詞通常好似詩咁，會押韻，亦都少數係詞或者散文。歌通常都有樂器伴奏，即係曲，所以啲人將佢地夾埋來叫，即係歌曲（go1 kuk1）。
歌有好多種分法，其中一種就係藝術歌、流行歌、民歌呀噉。其他分法可以係睇佢用途，例如神聖對世俗；睇佢風格，好似跳舞；睇佢時代，例如古典、現代等等。

藝術
内文：藝術歌曲
藝術歌曲係由古典藝人創作用嚟表演嘅歌曲，通常配有鋼琴或者其他器樂伴奏，但亦可以獨唱。藝術歌曲要求歌手有強勁嘅發聲技術、對語言、發音同詩詞嘅理解，以便詮釋。雖然呢啲歌手喺演出中亦可能唱流行或者民謠，但正正係呢啲特質同詩詞嘅運用，令藝術歌曲同流行歌曲有所區別。藝術歌曲係大部分歐洲國家嘅傳統，依家亦流傳到其他有古典音樂傳統嘅地方。講德文嘅社群會用藝術歌曲（「Kunstlied」）嚟區分所謂嘅嚴肅創作，同民謠（Volkslied）。歌詞通常係由詩人或者填詞人寫，而音樂則由作曲家另行創作。藝術歌曲可能喺形式上比流行或民謠複雜，雖然好多早期嘅藝術歌曲（例如弗朗茨·舒伯特）係採用簡單嘅重複段式。歐洲藝術歌曲嘅伴奏被視為創作嘅一個重要部分。有啲藝術歌曲受到咁高嘅崇敬，以致具備咗國家認同嘅特徵。
藝術歌曲源自浪漫情歌嘅傳統，通常係為咗讚頌理想或虛構嘅對象，同時亦受宗教歌曲影響。歐洲嘅遊吟詩人同吟遊詩人開始咗有記錄嘅浪漫歌曲傳統，之後由伊莉莎白時代嘅魯特琴手延續發展。部分最早嘅藝術歌曲可以喺亨利·珀塞爾嘅音樂中搵到。浪漫歌曲呢個傳統，即係帶有流暢伴奏嘅情歌（通常以三拍子呈現），喺19世紀進入咗歌劇，之後由此擴散到歐洲各地。佢之後擴展到流行音樂，成為流行歌曲嘅基石之一。雖然浪漫歌曲通常伴奏較簡單，但藝術歌曲往往有複雜、精緻嘅伴奏，用嚟支撐、點綴、詮釋或同主唱形成對比。有時候伴奏嘅演奏者會演奏主旋律，而歌聲則負責更具戲劇性嘅部分。

民謠
内文：民謠音樂
民謠通常係出處匿名嘅歌曲（或者屬於公有領域），以口頭傳播方式流傳。佢哋經常係國家或者文化身份嘅主要方面。當人哋唔記得作者係邊個時，藝術歌曲往往會接近民謠嘅地位。民謠亦常常係以非口傳方式流傳（即係作為樂譜），特別喺現代。幾乎每個文化都有民謠存在。德文詞「Volkslied」係喺18世紀尾時創造出嚟，喺收集舊歌同創作新歌嘅過程中產生。流行歌曲可能最終會因為同樣嘅脫離原始來源嘅過程而變成民謠。依定義，民謠或多或少都屬於公有領域，雖然有好多民謠表演者會出版同錄製受版權保護嘅原創作品。呢個傳統亦引領到歌手創作型表演嘅風格，即係藝術家會寫下自白詩或個人陳述，再配以音樂演唱，通常伴有結他伴奏。
流行歌曲有好多種類，包括torch song、ballad、novelty song、anthem、搖滾、藍調同靈魂樂，仲有獨立音樂。其他商業類型包括饒舌。民謠包括敘事歌、搖籃曲、情歌、哀悼歌曲、舞曲、工作歌、儀式歌曲同更多其他類型。

運動歌曲
運動歌曲係一種民謠，用嚟慶祝狐獵、賽馬、賭博同其他娛樂活動。雖然關於拳擊手同成功賽馬嘅歌曲喺十九世紀好普遍，但而家演唱嘅就唔多。尤其係狐獵被視為政治不正確。最出名嘅關於狐獵人嘅歌曲「D'ye ken John Peel」喺1906年收錄喺The National Song Book入面，而家經常聽到作為行進曲。A. L. Lloyd錄咗兩張運動民謠嘅EP；「Bold Sportsmen All」（1958）同「Gamblers and Sporting Blades (Songs of the Ring and the Racecourse)」（1962）。High Level Ranters同Martin Wyndham-Read喺1977年錄製咗一張名為「English Sporting Ballads」嘅專輯。The Prospect Before Us（1976）由The Albion Dance Band演出，收錄咗兩首少有人聽嘅獵歌。

魯特歌曲
内文：魯特歌曲
「魯特歌曲」呢個術語用嚟形容16世紀尾到17世紀初，即文藝復興晚期到巴洛克早期，主要喺英國同法國流行嘅音樂風格。魯特歌曲通常採用重複段式或者詩句重複，伴隨住同音性嘅結構。呢種創作係為獨唱而寫，伴奏通常係魯特琴。用其他伴奏形式，例如低音大提琴或者其他弦樂器都唔罕見，而且亦可以為多人聲而作。呢個創作可以獨奏或者同一小班樂器一齊演奏。

合唱歌曲
内文：合唱歌曲
合唱歌曲，即係多聲部歌曲，係一種合唱音樂形式，包含咗一首世俗（相對於宗教歌曲）嘅歌曲，專為多個聲部而寫或者編排。合唱歌曲通常由SATB合唱團演唱，但有時亦會由全男或全女嘅合奏團體表演。

快板歌曲
内文：快板歌曲
快板歌曲嘅特點係中快至好快嘅節奏，伴隨住一連串快速嘅節奏型，每個文字音節都對應一個音符。佢係滑稽歌劇嘅經典元素，尤其係Gilbert and Sullivan嘅作品，但亦被用喺音樂劇等其他地方。

概念
「唱歌」嘅最大目的係感情表達，喺呢方面，「唱歌」同以向聽眾清晰傳達事件或者事象為目的嘅「講嘢」好唔同。因此，有啲歌唱嘅原歌詞可能會變得唔清楚。除咗呢啲之外，仲有啲歌唱係完全用冇意義嘅聲音嚟唱嘅。
歌聲被評價為「楷書嘅歌」嘅藤山一郎
歌手
唱歌嘅人叫做歌唱者或者歌手，佢哋可以清唱，或者喺音樂家或者演奏家嘅伴奏下唱歌。而且，歌唱經常以組合形式進行，例如合唱。歌唱嘅形式好多樣化，包括喺卡拉OK入面進行嘅純粹娛樂性歌唱，以及專業人士喺錄音室入面進行嘅正式歌唱等等。要實現高水平嘅歌唱，除咗天賦之外，仲需要大量嘅練習同埋指導。專業歌手通常會喺特定嘅音樂類型入面發展事業，接受發聲指導並進行聲音訓練。
歌詞
歌未必一定需要歌詞，好似「雀仔唱歌」噉。而且，哼歌（鼻音唱法）同埋母音唱法等唔帶歌詞嘅歌唱方法都係存在嘅。
唱歌同講嘢
同作為感情表達嘅歌相反，「講嘢」呢個同樣係發聲嘅行為，目的係向聽眾傳達事件或者事象，因此需要準確性同埋說服力。而且，「講嘢」係日常語言表達嘅行為，而「講述」係重新傳達有條理嘅事情或者故仔嘅行為。再者，「讀」係以文字做媒介，唔以前提聽眾嘅存在，而「講述」未必以前提文字，反而以前提聽眾。

腦部嘅關聯
喺發出聲音嘅意義上，講嘢同唱歌嘅時候係一樣嘅。儘管如此，有證據顯示，人喺講嘢同唱歌嘅時候，腦部嘅使用方式係唔同嘅。而且，亦都有證據顯示，人嘅歌唱唔係單純由右腦功能或者左腦功能嚟進行嘅

。
例如，即使係幾乎唔能夠講嘢嘅嚴重失語症患者，都可能會唱歌，呢個係眾所周知嘅。實際上，即使因為左腦受到嚴重損傷而患上失語症，都有案例顯示患者仍然可以唱歌

。
當然，雖然有啲案例嘅歌詞可能唔能夠順利發聲（只可以哼歌等等），但係旋律係正確嘅

。
睇到呢度，人嘅歌唱表面上好似係右腦嘅功能。然而，有啲案例顯示，即使係幾乎唔能夠講嘢嘅嚴重失語症患者，喺唱歌嘅時候，都可以正確噉發出一部分歌詞嘅聲音

。

希臘神話
奧菲斯係希臘神話入面登場嘅樂人，佢為咗悼念心愛嘅妻子歐律狄刻而落到冥界，喺冥界入面佢演奏嘅音樂令到嗰度嘅所有居民都著迷，因此贏得咗帶妻子返回人世嘅機會，但係因為受到誘惑，最終功虧一簣。奧菲斯有時被評價為西洋歌謠樂人嘅祖先。